stanford-oval/wikipedia huggingface dataset:
จิตวิทยาเชิงบวก
การประยุกต์ใช้ > ในการศึกษา

จิตวิทยาเชิงบวกมีประโยชน์ต่อทั้งสถาบันการศึกษาและนักศึกษาเพราะว่าช่วยให้กำลังใจบุคคลต่าง ๆ ให้ทำดีที่สุดเท่าที่ตนทำได้
โดยเปรียบเทียบกับการดุว่า ซึ่งมีผลตรงกันข้าม
นักเขียนคู่หนึ่งกล่าวถึงงานวิจัยในปี 1925 ที่เด็กนักเรียนชั้น ป.4 ป.5 และ ป.6 ได้คำชม คำตำหนิ หรือไม่ว่าอะไร แล้วแต่คะแนนที่ได้ในการทำเลข
นักเรียนที่ได้รับคำชมดีขึ้น 71% ที่ได้รับคำตำหนิดีขึ้น 19% และนักเรียนที่ไม่ได้ว่าอะไรดีขึ้น 5%
ดังนั้น การชมจึงดูจะเป็นวิธีที่ได้ผล
ตามนักเขียนคู่นี้ คน 99 คนจาก 100 ชอบที่จะได้รับอิทธิพลจากคนที่มีความคิดเชิงบวก
ประโยชน์รวมทั้ง การได้ผลงานมากขึ้น การแพร่กระจายของอารมณ์เชิงบวก ซึ่งช่วยให้สามารถทำงานได้ดีที่สุดตามความสามารถของตน
คนความคิดเชิงลบแม้คนเดียวสามารถทำลายความรู้สึกดี ๆ ภายในสถานการณ์อย่างหนึ่งได้
นักเขียนอ้างว่า "อารมณ์เชิงบวกเป็นสิ่งจำเป็นเพื่อการอยู่รอดในแต่ละวัน ๆ"
การประยุกต์ใช้ > การพัฒนาเยาวชน

มีขบวนการในการพัฒนาเยาวชนในสหรัฐอเมริกาปัจจุบันที่เรียกว่า Positive Youth Development (การพัฒนาเยาวชนแบบบวก) ซึ่งสามารถประยุกต์ใช้แนวคิดจากจิตวิทยาเชิงบวกเช่นกัน เพราะว่า เป็นการโปรโหมตการพัฒนาในแง่บวกแทนที่จะมองเยาวชนว่า มักจะก่อปัญหาที่ต้องแก้ไข
ซึ่งเป็นโปแกรมที่ทำโดยชุมชน สถาบันการศึกษา และหน่วยงานต่าง ๆ ของรัฐ
การประยุกต์ใช้ > จิตวิทยาคลินิก

ขบวนการเปลี่ยนแปลงบุคคลในเชิงบวกโดยเน้นความเข้มแข็ง มีจุดมุ่งหมายเพื่อเปลี่ยนจิตวิทยาคลินิกให้ให้ความสำคัญ ต่อกิจกรรมในชีวิตประจำวันทั้งที่เป็นเชิงบวกและเชิงลบเมื่อพยายามวินิจฉัยเข้าใจและรักษาโรค
การป้องกันรักษาโดยเน้นความเข้มแข็งและอารมณ์เชิงบวกสามารถมีประสิทธิผลในการรักษาโรค นอกเหนือไปจากวิธีการที่ใช้โดยทั่วไปเช่นการบำบัดโดยการปรับเปลี่ยนความคิดและพฤติกรรม (CBT)
นักจิตวิทยากำลังสืบหาวิธีใช้เทคนิคของจิตวิทยาเชิงบวกเพื่อรักษาคนไข้
นักเขียนท่านหนึ่งกล่าวถึงวิธีการรักษาป้องกันแบบบวกเพื่อช่วยคนไข้
โดยกำหนดว่า เป็นการบำบัดหรือกิจกรรมที่มีเป้าหมายหลักเพื่อเพิ่มความรู้สึก พฤติกรรม หรือความคิดเชิงบวก แทนที่จะพุ่งความสนใจไปที่ความคิดเชิงลบหรือพฤติกรรมที่ไม่ได้ผลดี
ซึ่งวิธีหนึ่งที่สามารถใช้ในการรักษาก็คือ positive activity interventions (PAI) แปลว่า การป้องกันรักษาโดยกิจกรรมเชิงบวก
ซึ่งเป็นการฝึก/การบริหารที่ทำด้วยตนเองให้เกิดความรู้สึก ความคิด หรือพฤติกรรมเชิงบวก
เทคนิคสองอย่างของ PAI ที่ใช้มากที่สุดก็คือ "สิ่งสามสิ่งที่ดี" (Three Good Things) และ "ตัวเองที่ดีที่สุดในอนาคต" (Best Future Self)
"สิ่งสามสิ่งที่ดี" ให้คนไข้บันทึกประจำวันเป็นเวลาหนึ่งสัปดาห์ เหตุการณ์ 3 อย่างในวันนั้นที่เป็นไปด้วยดี และเหตุที่ยังให้เหตุการณ์นั้น ๆ เกิดขึ้น
ส่วน "ตัวเองที่ดีที่สุดในอนาคต" ให้คนไข้ "คิดถึงชีวิตตัวเองในอนาคต และให้จินตนาการว่าทุกสิ่งทุอย่างเป็นไปได้ดีที่สุดเท่าที่จะเป็นไปได้
และคนไข้ได้ทำงานอย่างขยันขันแข็ง ได้สำเร็จเป้าหมายทุกอย่างในชีวิต
ให้คิดถึงว่าความฝันทุกอย่างในชีวิตได้กลายเป็นจริง”
แล้วให้คนไข้เขียนสิ่งที่จินตนาการทุกอย่าง
การป้องกันรักษาเยี่ยงนี้ปรากฏกว่าช่วยลดความซึมเศร้า
จิตวิทยาเชิงบวกสามารถให้ข้อมูลต่อจิตวิทยาคลินิกเพื่อขยายวิธีการรักษาและประโยชน์ที่พึงได้
ถ้าได้โอกาสที่เหมาะสม จิตวิทยาเชิงบวกอาจช่วยเปลี่ยนการให้ความสำคัญวิธีการต่าง ๆ เพื่อให้สามารถแก้ปัญหาเกี่ยวกับประสบการณ์มนุษย์ทั้งในเชิงกว้างและในเชิงลึกได้ดีขึ้นในสถานที่รักษาพยาบาล
การประยุกต์ใช้ > การพัฒนาหลังความบาดเจ็บและการรายงานข่าวที่สร้างสรรค์

การพัฒนาหลังเหตุการณ์สะเทือนใจ (Posttraumatic growth ตัวย่อ PTG) เป็นผลที่เกิดขึ้นได้หลังเกิดเหตุการณ์สะเทือนใจ แทนที่จะเกิดความผิดปกติที่เรียกว่า ความผิดปกติหลังความเครียดที่สะเทือนใจ (PTSD)
คือหลังจากเหตุการณ์สะเทือนใจ เช่น ถูกข่มขืน การร่วมประเวณีกับญาติสนิท โรคมะเร็ง การถูกทำร้าย หรือการต่อสู้ในสงคราม "เป็นเรื่องปกติที่จะประสบอาการซึมเศร้าและความวิตกกังวลที่บั่นทอนสุขภาพ"
บุคคลที่เรียนรู้จากประสบการณ์แบบ PTG จะประสบกับผลร้าย ๆ ชั่วระยะหนึ่ง แล้วจะมีความอยู่เป็นสุขที่ดีขึ้น ที่ดียิ่งกว่าก่อนที่จะมีเหตุการณ์สะเทือนใจ
ศ. เซลิกแมนเน้นว่า "การมีประสิทธิภาพทางใจในระดับที่สูงกว่าที่เคยมี" เป็นกุญแจสำคัญของ PTG
คือ ถ้าบุคคลประสบกับเหตุการณ์ซึมเศร้าแล้วฟื้นคืนสู่สภาพเดิมทางจิต นี้เรียกว่าความฟื้นคืนสภาพทางจิตได้ (Psychological resilience)
เทียบกับ PTG ที่จุดสะเทือนใจจะกลายเป็นจุดเปลี่ยนแปลงให้บุคคลถึงความอยู่เป็นสุขที่ดียิ่งขึ้น
ศ. เซลิกแมนรับรองว่า "ความจริงก็คือ จุดสะเทือนใจบ่อยครั้งเป็นจุดเริ่มการพัฒนา และถ้าได้อุปกรณ์ความช่วยเหลือที่เหมาะสม บุคคลจะสามารถได้ผลดีที่สุดจากโอกาสนั้น ๆ"
ศ. เซลิกแมนเสนอให้ใช้องค์ประกอบ 5 อย่างเหล่านี้เพื่ออำนวย PTG (1) ทำความเข้าใจเกี่ยวกับการตอบสนองต่อเรื่องสะเทือนใจ (2) ลดความวิตกกังวล (3) ให้เปิดเผยเหตุการณ์ (ต่อบุคคลอื่น) อย่างสร้างสรรค์ (4) สร้างเรื่องเล่าเกี่ยวกับเหตุการณ์สะเทือนใจ (trauma narrative) และ (5) แสดงหลักและความเห็นเกี่ยวกับชีวิตที่เข้มแข็งสามารถเผชิญรับปัญหาท้าทายต่าง ๆ ได้
ผู้ที่ประสบกับ PTG จะได้องค์ประกอบของ "ชีวิตที่ดี" ตามทฤษฎีของ ศ. เซลิกแมน รวมทั้งการมีชีวิตที่มีความหมายและมีจุดมุ่งหมายที่ดีกว่า การมีความสัมพันธ์กับคนอื่นที่ดีกว่า ความสำเร็จในชีวิต และจิตใจที่มองโลกในแง่ดีเปิดใจกว้างกว่า ตามทฤษฎี Broaden-and-build
หลักต่าง ๆ ของ PTG สามารถใช้ได้ในหลายเรื่อง
เป็นแนวคิดที่สำคัญไม่ใช่แค่สำหรับทหาร ผู้ทำการในเหตุการณ์ฉุกเฉิน หรือคนที่รอดชีวิตจากเหตุการณ์สะเทือนใจ แต่โดยทั่วไปแล้ว เป็นเรื่องสำหรับทุก ๆ คนที่ต้องเผชิญปัญหาต่าง ๆ ในชีวิตประจำวัน
วิธีเผยแพร่เรื่องเกี่ยวกับ PTG อย่างหนึ่งก็คือ การรายงานข่าวที่สร้างสรรค์
ซึ่งอาจจะนิยามได้ว่า "เป็นสไตล์การออกข่าวแบบใหม่ที่ใช้เทคนิคจิตวิทยาเชิงบวกมีจุดมุ่งหมายเพื่อดึงดูดผู้อ่านโดยเสนอข่าวที่สร้างสรรค์ดีกว่า โดยยังสามารถดำรงภารกิจอื่น ๆ ของการออกข่าว"
นักข่าวชำนาญการคนหนึ่งแสดงว่า การออกข่าวโดยทั่ว ๆ ไปเป็นเรื่องลบ และมีผลลบต่อความรู้สึกของผู้ฟัง
การใช้ PTG พุ่งความสนใจไปที่ความเข้มแข็งของเหยื่อและตัวอย่างการข้ามพ้นปัญหาที่เผชิญหน้า จะช่วยให้ผู้อ่าน/ผู้ชมสร้างอุดมคติเช่นเดียวกันในชีวิตของตน "ดังนั้น จุดมุ่งหมายของจิตวิทยาเชิงบวกเกี่ยวกับทฤษฎีความอยู่เป็นสุขก็เพื่อวัดและสร้างความเจริญรุ่งเรือง (flourishing) ของมนุษย์"
เพราะฉะนั้น การใช้แนวคิดของจิตวิทยาเชิงบวกเช่น PTG, PERMA และ broaden and build ต่อการออกข่าวอาจช่วยพัฒนาความรู้สึกเป็นแรงจูงใจให้บุคคลเข้าใจถึงประโยชน์ของสภาพจิตเชิงบวก
ข้อคัดค้าน

ตามนักจิตวิทยาชื่อดังคนหนึ่ง จิตวิทยาเชิงบวกไม่สามารถอธิบายพฤติกรรมที่โหดร้ายทารุณดังเช่นที่ทำโดยนาซีเยอรมนี โจเซฟ สตาลิน และอื่น ๆ ได้
นอกจากนั้นแล้ว เขายังชี้ว่า มีหลักฐานงานวิจัยที่แสดงว่า ความรู้สึกในเชิงบวกสูงมีสหสัมพันธ์กับการแปลสิ่งเร้าผิดเชิงบวก (positive illusion) ซึ่งบิดเบือนความเป็นจริง
ผลร้ายของการมีความรู้สึกเชิงบวกมากเกินไปก็คือ กลายเป็นคนไม่สามารถที่จะพัฒนาทางจิตได้ ไม่สามารถพิจารณาตนเองให้สมจริงได้ และมักจะมีอคติในเรื่องชาติและผิวพรรณ
โดยตรงกันข้ามกัน ความรู้สึกเชิงลบ ซึ่งบางครั้งปรากฏในบุคคลที่ซึมเศร้าในระดับอ่อนหรือปานกลาง สัมพันธ์กับความบิดเบือนความจริงที่น้อยกว่า
ดังนั้น ความรู้สึกเชิงลบอาจมีบทบาทสำคัญในภาวะความเจริญรุ่งเรืองของมนุษย์
ตัวอย่างเช่น การบริหารจัดการข้อขัดแย้ง และการยอมรับความรู้สึกเชิงลบ รวมทั้งอารมณ์เชิงลบเช่นความรู้สึกผิด อาจจะเป็นตัวช่วยเสริมสร้างความเจริญรุ่งเรือง (flourishing) ได้ดีกว่า
นักจิตวิทยานั้นให้มุมมองหนึ่งว่า "บางที ความสุขที่แท้จริงอาจไม่ใช่อะไรที่ต้องตั้งเป้า แต่เป็นสิ่งที่ได้เนื่องจากการใช้ชีวิตที่ดี และการใช้ชีวิตที่ดีไม่ได้ตั้งอยู่ในสถาณการณ์ที่ตั้งโปรแกรมไว้ หรือจัดปรับตั้งค่าไว้เป็นอย่างดี"
ศ. เซลิกแมนได้ยอมรับในงานของเขาเกี่ยวกับเรื่องการแปลสิ่งเร้าผิดเชิงบวก
และก็เป็นคนหนึ่งที่ไม่เห็นด้วยกับการเพียงแค่มีความรู้สึกที่ดี ๆ เกี่ยวกับตนที่ไม่สมกับความจริง และยอมรับความสำคัญของความรู้สึกเชิงลบกับความวิตกกังวล
นักเขียนของสำนักข่าว เดอะการ์เดียน ผู้หนึ่งให้ข้อสังเกตว่า "นักจิตวิทยาเชิงบวกสามารถถูกล่าวหาได้ว่า ฝังศีรษะตัวเองอยู่ในทราย (เหมือนนกกระจอกเทศ) และไม่สนใจว่า บุคคลที่เศร้าซึม หรือแม้แต่คนเพียงแค่ไม่มีความสุข มีปัญหาจริง ๆ ที่จำเป็นต้องแก้ไข"
แล้วอ้างคำของนักจิตวิทยาคลินิกคนหนึ่งที่มหาวิทยาลัยจอร์จวอชิงตันผู้กล่าวว่า งานศึกษาเรื่องจิตวิทยาเชิงบวกเป็นแค่การกล่าวซ้ำแนวคิดเดิม ๆ ที่เคยมีมาแล้ว และว่าไม่มีผลงานวิทยาศาสตร์ที่สนับสนุนประสิทธิภาพของวิธีเยี่ยงนี้
มีนักวิชาการที่อ้างว่า แม้ว่าจิตวิทยาเชิงบวกจะเป็นประโยชน์ต่อสาขาจิตวิทยาโดยทั่วไป แต่ก็มีจุดอ่อนของมันเอง
เธออ้างประเด็นผลลบของจิตวิทยาเชิงบวก และความแบ่งแยกกันของนักวิชาการในสาขาจิตวิทยาเนื่องจากแนวคิดของจิตวิทยาเชิงบวก
รวมทั้งความเห็นที่ไม่สม่ำเสมอในเรื่องบทบาทของความรู้สึกเชิงลบ
และยกประเด็นปัญหาเกี่ยวกับการประยุกต์ใช้เทคนิคของศาสตร์แบบง่าย ๆ เกินไป
คือเป็นแบบเดียวใช้กับทุกคน ซึ่งอาจจะไม่ใช่วิธีที่ดีที่สุดในการพัฒนาข้อมูลวิชาการของศาสตร์
เธอเสนอให้พิจารณาความแตกต่างระหว่างบุคคลเพื่อประยุกต์ใช้วิธีการต่าง ๆ
ดูเพิ่ม

ความหมายของชีวิต
ความฉลาดทางอารมณ์
ดูเพิ่ม > ศาสตร์ที่มาก่อนจิตวิทยาเชิงบวก

ลำดับขั้นความต้องการของมาสโลว์
อ้างอิงทั่วไปอื่น ๆ

Argyle, Michael (2001). The Psychology of Happiness. Routledge.
Benard, Bonnie (2004). Resiliency: What We Have Learned. San Francisco: WestEd.
Fromm, Eric (1973). The Anatomy of Human Destructiveness. New York: New York, Holt, Rinehart and Winston. ISBN 0-03-007596-3.
Kahneman, Daniel; Diener, Ed; Schwarz, Norbert (2003). Well-Being: The Foundations of Hedonic Psychology. Russell Sage Foundation Publications.
Kashdan, T.B. (2009). Curious? Discover the Missing Ingredient to a Fulfilling Life. New York, NY: HarperCollins. คลังข้อมูลเก่าเก็บจากแหล่งเดิมเมื่อ 2010-03-07. สืบค้นเมื่อ 2010-10-28.
Keyes & J. Haidt (บ.ก.). Flourishing: Positive Psychology and the Life Well-lived. Washington DC: American Psychological Association. pp. 275–289.
McMahon, Darrin M. (2006). Happiness: A History. Atlantic Monthly Press.
Robbins B.D (2008). "What is the good life? Positive psychology and the renaissance of humanistic psychology" (PDF). The Humanistic Psychologist. 36 (2): 96–112. doi:10.1080/08873260802110988.
Seligman, Martin (1990). Learned Optimism: How to Change Your Mind and Your Life. Free Press.
Seligman, M.E.P. (Spring 2004). "Can Happiness be Taught?". Daedalus. 133 (2): 80–87. doi:10.1162/001152604323049424.{{cite journal}}:  CS1 maint: date and year (ลิงก์)
Snyder, C.R., and Lopez, Shane J. (2001). Handbook of Positive Psychology. Oxford University Press.{{cite book}}:  CS1 maint: uses authors parameter (ลิงก์)
Stebbins, R.A. (2015). Leisure and Positive Psychology: Linking Activities with Positiveness. Houndmills, UK: Palgrave Macmillan.
Biswas-Diener, Robert, & Diener, Ed. (2004). "The psychology of subjective well-being". Daedalus. 133 (2): 18–25. doi:10.1162/001152604323049352.{{cite journal}}:  CS1 maint: uses authors parameter (ลิงก์)
Held, BS (January 2004). "The Negative Side of Positive Psychology". Journal of Humanistic Psychology. 44 (1): 9–41. doi:10.1177/0022167803259645.
Zagano, Phyllis; Gillespie, C. Kevin (2006). "Ignatian Spirituality and Positive Psychology". The Way. 45 (4): 41–58. (Tr. to Italian: "La Spiritualita Ignaziana e la psicologia positiva" La relazione d'aiuto: il counseling tra psicologia e fede, Ed. Andrea Toniolo, Padua, (November 2008) 29-44)
Peterson, Christopher (2009). "Positive Psychology". Reclaiming Children and Youth. 18 (2): 3–7.
แหล่งข้อมูลอื่น

Economic Downturn: Can Money Buy Happiness? เก็บถาวร 2009-06-25 ที่ เวย์แบ็กแมชชีน WhyFiles.org
Niemiec, R., & Wedding D. (2008). Positive Psychology at the Movies: Using Films to Build Virtues and Character Strengths. เก็บถาวร 2014-04-07 ที่ เวย์แบ็กแมชชีน Cambridge, MA: Hogrefe.
Martin Seligman presentation on positive psychology (Video) เก็บถาวร 2011-12-09 ที่ เวย์แบ็กแมชชีน at TED conference
The Karma of Happiness: A Buddhist Monk Looks at Positive Psychology by Thanissaro Bhikkhu
http://lifeskills.ge/ เก็บถาวร 2016-06-02 ที่ เวย์แบ็กแมชชีน
สำหรับ ศ. เซลิกแมน จิตวิทยาโดยเฉพาะจิตวิทยาเชิงบวก สามารถตรวจสอบและโปรโหมตวิธีการที่ได้ผลจริงเพื่ออุปภัมภ์ความอยู่เป็นสุขของทั้งบุคคลและชุมชน
"ตนที่จำ" (Remembering self) อาจจะไม่ใช่แหล่งข้อมูลดีที่สุดเพื่อทำให้ "ตนที่ประสบ/รู้สึก" (Experiencing self) มีความสุข
เมื่อถึงระดับบุคคลชั้นกลางทางเศษฐกิจแล้ว อาจจะดีที่สุดที่จะใช้เวลาและความพยายามในการทำงานที่ชอบ และสร้างเครือข่ายทางสังคมที่น่าพอใจให้ความสุข
ตามนักจิตวิทยาที่มหาวิทยาลัยโทรอนโต ดร. จอร์แดน ปีเตอร์สัน วาทะในพุทธศาสนาว่า "ชีวิตเป็นทุกข์" ควรจะเข้าใจว่าเป็นความจริงที่มนุษย์ต้องยอมรับ และเป็นคำที่เรียกร้องให้สร้างพัฒนาศีลธรรม (องค์ทะไลลามะในเมืองซีแอตเทิลในปี 1993)
แดเนียล คาฮ์นะมัน
ในสูตรที่ทำให้บุคคลหนึ่งมีความสุข เป็นเรื่องเหลวไหลที่จะโทษปัจจัยใดปัจจัยหนึ่งเดียว เพราะว่าปัจจัยทุกอย่างสำคัญ แต่ว่า เมื่อเปรียบเทียบความสุขของคนสองคน ปัจจัยหนึ่ง ๆ เช่นกรรมพันธุ์ สามารถอธิบายความแตกต่างแห่งความสุขได้ถึงครึ่งหนึ่ง
จิตรกรรมรำลึกถึงการใช้ชีวิตแบบครอบครัว
การออกกำลังกายแบบง่าย ๆ เช่นการวิ่ง เป็นกุญแจสำคัญอย่างหนึ่งในการรู้สึกมีความสุข
นักวิจัยแนะนำให้ใส่ใจในเหตุการณ์ที่ทำให้เกิดความยินดีในอดีต ใส่ใจในสิ่งที่ทำให้เกิดความหวังในอนาคต แต่ว่า โดยที่สุดแล้ว ให้ใส่ใจโดยมากในปัจจุบัน การฝันกลางวันมักจะมาก่อนการลดระดับความสุข ดังนั้น การมีสติและพฤติกรรมอื่น ๆ ที่พุ่งความสนใจมายังปัจจุบันอาจจะทำให้เกิดความสุขส่วนหนึ่ง ก็เพราะเป็นการเปลี่ยนความสนใจไปจากคำถามที่น่าเศร้าใจเล็กน้อยว่า "ฉันมีความสุขหรือไม่"
นักเขียนผู้หนึ่งแนะนำให้ทุกคนรับผิดชอบการกระทำเล็กน้อย ๆ อย่างหนึ่งที่ช่วยให้โลกดีขึ้นอย่างชัดเจน (เช่นนักปฏิบัติการเพื่อประหยัดพลังงานพยายามโปรโหมตหลอดไฟชนิดใหม่) โดยมีแรงจูงใจจากงานวิจัยทางสังคม นักเขียนกล่าวว่า การทำเยี่ยงนี้ช่วยลดความรู้สึกว่าทำอะไรไม่ได้
ขั้นตอน 5 อย่างเพื่อให้มีชีวิตที่มีความสุข ภาพจากข้อมูลในหนังสือ สมมติฐานเรื่องความสุข: การหาความจริงในคำปราชญ์โบราณสำหรับยุคปัจจุบัน (The Happiness Hypothesis: Finding Modern Truth in Ancient Wisdom)
หอจดหมายเหตุกลางแห่งนครกาซา

| หอจดหมายเหตุกลางแห่งนครกาซา |
| --- | --- |
th
 31°30′25″N 34°27′36″E﻿ / ﻿31.50694°N 34.46000°E﻿ / 31.50694; 34.46000
ที่ตั้ง: นครกาซา, รัฐปาเลสไตน์
ประเภท: หอจดหมายเหตุแห่งชาติ
สิ้นสุด: 2023 (ถูกทำลาย)
หอจดหมายเหตุกลางแห่งนครกาซา (อาหรับ: أرشيف غزة المركزي, arshif ghaza almarkazi) เป็นหอจดหมายเหตุและศูนย์การศึกษาในกาซา ปาเลสไตน์ ศูนย์นี้ถูกทำลายในช่วงปลายพฤศจิกายน ค.ศ. 2023 ในช่วงสงครามอิสราเอล–ฮะมาส
หอจดหมายเหตุกลางนี้เก็บรักษาไว้ภายในอาคารบริหารของนครกาซา จดหมายเหตุดังกล่าวมีเอกสารที่บันทึกชีวิตของชาวปาเลสไตน์ย้อนหลังไป 150 ปี รวมทั้งเอกสารที่เกี่ยวข้องกับการพัฒนาเมือง
การทำลาย

อัลญะซีเราะฮ์รายงานว่าอาคารนี้ตกเป็นเป้าหมายหลายครั้งนับตั้งแต่การโจมตีอิสราเอลโดยฮะมาสเมื่อวันที่ 7 ตุลาคม ค.ศ. 2023 เดอะนิวอาหรับรายงานว่า การระดมยิงอย่างหนักในช่วงปลายเดือนพฤศจิกายน รวมถึงการทิ้งระเบิดในวันที่ 29 พฤศจิกายน ตามรายงานของมิดเดิลอีสต์อาย ทำให้หอจดหมายเหตุถูกทำลาย สภาการโบราณสถานระหว่างประเทศ (อิโคโมส) สาขาปาเลสไตน์รายงานว่าหอจดหมายเหตุนี้ถูกทำลายจนราบเป็นหน้ากลอง มหาวิทยาลัยบีรซีตและสื่อท้องถิ่นเผยแพร่ภาพถ่ายผ่านสื่อสังคม แสดงให้เห็นวัสดุติดไฟส่วนใหญ่กลายเป็นเถ้าถ่าน Khalil Sayegh นักวิเคราะห์ชาวปาเลสไตน์ ระบุความเกี่ยวข้องกับการทำลายล้างกับการโจรกรรมวัสดุใน ค.ศ. 1982 ที่เกี่ยวข้องกับองค์การปลดปล่อยปาเลสไตน์จากศูนย์วิจัยปาเลสไตน์ที่เบรุต
ศูนย์ข้อมูลชาวปาเลสไตน์รายงานว่า ทางเทศบาลกาซาระบุว่า เหตุระเบิดดังกล่าวทำให้เกิดเพลิงไหม้ใหญ่ที่สำนักงานใหญ่เทศบาล[ต้องการแหล่งอ้างอิงดีกว่านี้]
การตอบสนองโดยสมาคมบรรณารักษ์และประวัติศาสตร์นานาชาติ

สภาหอจดหมายเหตุระหว่างประเทศออกแถลงการณ์ประณาม "ผู้มีส่วนเกี่ยวข้องทั้งหมดในภูมิภาค" โดยอ้างอิงปฏิญญาสากลว่าด้วยจดหมายเหตุ Oral History Society กล่าวว่าจะ "พยายามอย่างเต็มที่เพื่อสนับสนุนการบันทึกและการรำลึกถึงประวัติศาสตร์ดังกล่าว เมื่อเริ่มมีการฟื้นฟูฉนวนกาซาขึ้น" คำประกาศอื่น ๆ ได้รับการแบ่งปันโดยสมาคมนักจดหมายเหตุแคนาดา และอื่น ๆ
ความพยายามในการบันทึกและเก็บเอกสารดิจิทัลที่เหลืออยู่เป็นการถาวรมีส่วนเกี่ยวข้องกับที่เก็บข้อมูลออนไลน์ Palestinian Nexus
ดูเพิ่ม

รายการพิพิธภัณฑ์ในรัฐปาเลสไตน์
ภาพรวมสงครามกาซา
พิพิธภัณฑ์วัฒนธรรมอัลเกาะรอเราะฮ์
แหล่งข้อมูลอื่น

Middle East Eye: Gaza's Central Archive building lies in ruins after Israeli air strike (YouTube)
ชีรณัฐ ยูสานนท์

| ชีรณัฐ ยูสานนท์ |
| --- | --- |
ชีรณัฐในปี 2561
สารนิเทศภูมิหลัง
เกิด: 27 พฤศจิกายน พ.ศ. 2531 (36 ปี) กรุงเทพมหานคร ประเทศไทย
ส่วนสูง: 165 เซนติเมตร (5 ฟุต 5 นิ้ว)
คู่สมรส: ดิลกะ ลัทธพิพัฒน์ (สมรส 2563)
บุตร: 1 คน
อาชีพ:  นักแสดง  นักร้อง  นักออกแบบเสื้อผ้า  ยูทูบเบอร์ 
ปีที่แสดง: พ.ศ. 2543−ปัจจุบัน
ผลงานเด่น: รักแท้...ยังไง ที่ฉันเคยยืน คนที่ไว้ใจ...ร้ายที่สุด  ปัทมา / สารภี – โรงแรมผี (2553)  น้ำ – ทองสุก 13 (2556)  โสม – เพียงชายคนนี้ไม่ใช่ผู้วิเศษ (2559)  กุ๊กไก่ – Lovey Dovey แผนร้ายนายเจ้าเล่ห์ (2559)
สังกัด: จีเอ็มเอ็มทีวี เรคคอร์ด (พ.ศ. 2549–2560) วอร์นเนอร์ มิวสิก ไทยแลนด์ (พ.ศ. 2560–ปัจจุบัน)
ชีรณัฐ ยูสานนท์ (เกิด 27 พฤศจิกายน พ.ศ. 2531) ชื่อเล่น น้ำชา เป็นนักร้องและนักแสดงหญิงชาวไทย สังกัดจีเอ็มเอ็ม แกรมมี่ มีชื่อเสียงจากผลงานเพลง "รักแท้...ยังไง"
ประวัติ

ชีรณัฐ ยูสานนท์ ชื่อเล่น น้ำชา เป็นบุตรของร้อยเอกชมพล กับสุนิสา ยูสานนท์ มีน้องชายหนึ่งคนชื่อ กษิดิศ ยูสานนท์ ชื่อเล่น นํ้าซุป ครอบครัวมีเชื้อสายเวียดนาม ฐานะทางบ้านดีมากอยู่แล้ว  มารดาเป็นประธานบริษัทและเป็นผู้บริหารโรงแรม ส่วนบิดารับราชการทหารและเป็นนักการเมืองพรรครักษ์สันติ
ชีรณัฐเข้ารับการศึกษาที่โรงเรียนมาแตร์เดอีวิทยาลัย จนถึงระดับชั้นมัธยมศึกษาปีที่ 2 จึงย้ายไปเรียนประจำที่วิทยาลัยเซนต์บริจิตส์เลสมูร์ดี (St. Brigids College Lesmurdie) เมืองเพิร์ธ ประเทศออสเตรเลีย หลังสำเร็จการศึกษาเธอจึงกลับมาศึกษาต่อระดับปริญญาตรีที่วิทยาลัยนานาชาติ มหาวิทยาลัยศิลปากร แต่พ้นสภาพการเป็นนักศึกษา เนื่องจากทำงานในวงการบันเทิง จึงไม่มีเวลาไปเรียนหนังสือ ต้องย้ายไปเรียนที่ วิทยาลัยนานาชาติ มหาวิทยาลัยกรุงเทพ แต่ท้ายสุดเธอจบปริญญาตรีที่วิทยาลัยนานาชาติราฟเฟิลส์ ในสาขากราฟิกดีไซน์เมื่อปี 2556
เธอใฝ่ฝันที่จะเป็นนักร้องมาตั้งแต่เด็ก ชีรณัฐจึงขอทางบิดามารดาเรียนด้านดนตรีและศิลปะ เช่น เปียโน, บัลเลต์ และวาดเขียน และสนใจที่จะศึกษาต่อต่างประเทศเมื่ออายุ 14 ปี เพื่อหาประสบการณ์เรื่องศิลปะและการร้องเพลง โดยมีครอบครัวให้การสนับสนุน ทั้งนี้เมื่อครั้งเธอยังศึกษาอยู่ที่โรงเรียนมาแตร์เดอีวิทยาลัย เธอเคยประกวดร้องเพลงประสานเสียงกับเพื่อน ๆ ในห้องโดยได้ตำแหน่งชนะเลิศ และเมื่อครั้งที่เธอศึกษาอยู่ต่างประเทศเธอได้ร้องเพลงในงานโรงเรียนโดยเพื่อน ๆ ได้แสดงความชอบใจ จนกลายเป็นแรงผลักดันให้เธออยากร้องเพลงต่อไป
ขณะเธอศึกษาอยู่มหาวิทยาลัยศิลปากร เธอได้อัดเสียงร้องของตนเองและส่งเดโมเทปไปสมัครที่แกรมมี่และได้รับการคัดเลือกในเวลาต่อมา สถาพร พานิชรักษาพงศ์ กรรมการผู้จัดการ จีเอ็มเอ็มทีวี ได้เข้ามาบอกเธอว่า "รู้ไหม ชาจะได้เป็นนักร้องแล้วนะ" โดยผลงานชิ้นมีชื่อของเธอคือ "รักแท้...ยังไง" และ "ดาวบนฟ้า ปลาในน้ำ เธอในฝัน" แต่งขึ้นโดยนิติพงษ์ ห่อนาค
ด้านชีวิตส่วนตัว เธอสมรสกับ ดร.ดิลกะ ลัทธพิพัฒน์ บุตรชายของนายดำรง ลัทธพิพัฒน์ เมื่อวันที่ 31 มกราคม พ.ศ. 2563 มีบุตรชายด้วยกันหนึ่งคนชื่อ ปภาณ ลัทธพิพัฒน์ ชื่อเล่น น้ำทะเล เกิดเมื่อวันที่ 2 มกราคม พ.ศ. 2565
ด้านการเมือง

ชีรณัฐเคยวิจารณ์การเมืองท่ามกลางการระบาดทั่วของโควิด-19 ในประเทศไทย และ การประท้วงในประเทศไทย พ.ศ. 2563–2564
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2543 | ใต้ร่มไม้เลื้อย เรือนศิรา | จารวีร์ / จ๋า | ช่อง 7 |
| 2550 | รักแท้แซบหลาย | กลอยใจ | ช่อง 7 |
| 2550 | แสงดาวแห่งหัวใจ | นวลฉวี | ช่อง 7 |
| 2553 | โรงแรมผี | ปัทมา / สารภี | ช่อง 5 |
| 2553 | ช็อกโกแลต 5 ฤดู | ฝุ่น | ช่อง 9 |
| 2554 | พิมมาลา | น้ำนวล | ช่อง 3 |
| 2556 | ออฟฟิศ พิชิตใจ | มัทรี | ช่อง 9 |
| 2556 | Forward ท้าเวลา พลิกอนาคต | ฟ้า | ช่อง 9 |
| 2557 | ในม่านเมฆ | รวงข้าว แสนชล | ช่อง 3 |
| 2558 | บันทึกกรรม | พิมพร | ช่อง 3 |
| 2558 | Wifi Society | พลอย | ช่องวัน 31 |
| 2559 | Lovey Dovey แผนร้ายนายเจ้าเล่ห์ | กุ๊กไก่ | ช่องวัน 31 |
| 2559 | บุษบาหน้าตลาด | บุษบา งามวิไล (บุษ) | ช่อง 3 |
| 2559 | เพียงชายคนนี้ไม่ใช่ผู้วิเศษ | โสมมิกา พรรณาราย (โสม) | ช่อง 3 |
| 2559 | ละครชุด เรื่องดีดี โดยบันทึกกรรม | น้ำ | ช่อง 3 |
| 2560 | รักกันพัลวัน | สโรชินี (โรส) | ช่อง 3 |
| 2561 | The Mirror กระจกสะท้อนกรรม ตอน ช็อปจนช็อต | แพรวา | ช่อง 3 |
| 2563 | ฟ้าฝากรัก | กิติยา (กี้) | ช่อง 3 |
| 2564 | อุบัติร้ายอุบัติรัก | กาลรุจิ เตชพิพัฒน์ (ม่อน) | ช่อง 3 |
| 2564 | สองเสน่หา | คริสา | ช่อง 3 |
ผลงาน > ละครเวที

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2556 | ไกลกังวล มิวสิคัล ออนเดอะบีช | รุ้ง | แสดงเมื่อ วันที่ 20-24 กุมภาพันธ์ พ.ศ. 2556   ณ สวนหลวงราชินี อำเภอหัวหิน จังหวัดประจวบคีรีขันธ์ |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2556 | ทองสุก 13  | น้ำ |
| 2558 | เลิฟอะรูมิไลค์ รักอะไรไม่รู้ | เบลล่า |
| 2561 | ตีสาม Aftershock | นภัส/ราชินี |
ผลงาน > ซิตคอม

ระเบิดเถิดเทิงลั่นทุ่ง (รับเชิญ) รับบท ไนท์ (ช่อง 5)
ผลงาน > โฆษณา

KA Lip care
SYSTEMA
Oriental Princess
หมากฝรั่ง ดับเบิ้ลมินต์
Smooth E Cream
ป๊อปคอร์น โตโร่
ครีมบำรุงผิว พอนด์
แชมพู ซันซิล
สบู่พฤกษานกแก้ว
ผลงาน > ผลงานพิธีกร

ชิงร้อยชิงล้าน ซันไชน์ เดย์ (รับเชิญ 3 กุมภาพันธ์ พ.ศ. 2556) (ช่อง 3)
ผลงานเพลง > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2552 | รักแท้...ยังไง วางจำหน่าย: 29 กันยายน พ.ศ. 2552  สังกัด: แกรมมี่  รูปแบบ: ซีดี , ดาวน์โหลด |  "ดาวบนฟ้า ปลาในน้ำ เธอในฝัน"  "รักแท้...ยังไง"  "คนเย็นชา..ไม่เหลือใคร"  "ที่ฉันเคยยืน"  "แลกกับการได้รักเธอ"  "ลูกไม้ตื้นตื้น"  "อยากรู้"  "คนที่ไว้ใจ..ร้ายที่สุด"  "อยากเขกหัวตัวเอง"  "ปิดหู ปิดตา"  "NO L. ก. ฮ." |
| 2554 | Lips Me Please วางจำหน่าย: 24 มีนาคม พ.ศ. 2554  สังกัด: แกรมมี่  รูปแบบ: ซีดี, ดาวน์โหลด |  "รักน่าดู" (Feat.Mighty Mouth)  "สองใจรวมกัน" (Duet with ตู่ ภพธร สุนทรญาณกิจ)  "ฉันรู้"  "รักทุกฤดู"  "ไม่เคยแพ้ใครแต่ไม่ชนะใจเธอ"  "ลมเพ ลมพัด"  "อย่างน้อยก็เพื่อน"  "คือเธอ"  "ยังไม่พร้อมฟัง"  "คนไม่รู้ตัว"  "รักทุกฤดู (Love Mix)" |
ผลงานเพลง > เพลงประกอบละครโทรทัศน์ และ ภาพยนตร์

| ปี | ละคร/ภาพยนตร์ | เพลง |
| --- | --- | --- |
| 2551 | ปิ๊งรักสลับขั้ว (ละครไต้หวัน) | "ฉันจะทำยังไงดี" |
| 2552 | ก๊วนกามเทพ | "คนเย็นชา..ไม่เหลือใคร" |
| 2552 | สายลับเดอะซีรีส์ กับ 24 คดีสุดห้ามใจ | "อยากรู้" |
| 2552 | จีจ้า ดื้อสวยดุ | "แลกกับการได้รักเธอ" |
| 2553 | โรงแรมผี | "ใจฉันไม่ใช่ของเธอ" |
| 2553 | วิวาห์ว้าวุ่น | "วิวาห์ว้าวุ่น" (ร่วมกับ เตชินท์ ชยุติ)  |
| 2553 | วิวาห์ว้าวุ่น | "คนไม่รู้ตัว" |
| 2553 | เพียงใจที่ผูกพัน | "คือเธอ" |
| 2553 | ช็อกโกแลต 5 ฤดู | "รักทุกฤดู"   |
| 2553 | ช็อกโกแลต 5 ฤดู | "ไม่เคยแพ้ใครแต่ไม่ชนะใจเธอ"  |
| 2553 | ช็อกโกแลต 5 ฤดู | "รักทุกฤดู (Love Mix)" |
| 2554 | พิมมาลา | "รักแท้แพ้ทุกอย่าง" |
| 2555 | เหนือเมฆ 2 มือปราบจอมขมังเวทย์ | "เกิดมาแค่รักกัน" |
| 2556 | Forward ท้าเวลา พลิกอนาคต | "ไม่นึกไม่ฝัน" |
| 2556 | ทองสุก 13 | "เธอจะอยู่ในใจของฉันเสมอ" (ชินวุฒ อินทรคูสิน Feat. น้ำชา) |
| 2556 | คุณชายปวรรุจ | "ฉันรักเธอที่เป็นแบบนี้" |
| 2557 | ในม่านเมฆ | "ลูกไม้ของพ่อ" |
| 2559 | Lovey Dovey แผนร้ายนายเจ้าเล่ห์ | "คำตอบของเธอ" |
| 2559 | MAKE IT RIGHT THE SERIES รักออกเดิน | "เรื่องเมื่อคืน" |
| 2560 | บ่วงหงส์ | "แค่ภาพลวงตา" |
| 2562 | ดาวหลงฟ้า | "ทำไมต้องเป็นเธอ" |
ผลงานเพลง > เพลงร่วมกับศิลปินอื่นๆ

| ปี | เพลง | อัลบั้ม |
| --- | --- | --- |
| 2549 | "เพิ่งรู้" | สีฟ้า Project Album DEEP BLUE |
ผลงานเพลง > คอนเสิร์ต

ร่วมขึ้นคอนเสิร์ตกับ พลพล พลกองเส็ง และ กบ ทรงสิทธิ์ รุ่งนพคุณศรี
ร่วมขึ้นคอนเสิร์ตกับ วง Tattoo Colour และ วง Niece
ร่วมขึ้นคอนเสิร์ตกับ ยุทธนา เปลื้องกลาง ในรายการ เดอะสตาร์ ค้นฟ้าคว้าดาว ปี 7
ร่วมขึ้นคอนเสิร์ตกับ อิสริยะ ภัทรมานพ ในรายการ เดอะสตาร์ ค้นฟ้าคว้าดาว ปี 8
รางวัล

ทีวีอินไซด์ ฮอท อวอร์ด 2010
เข้าชิง รางวัลศิลปินหญิง HOT แห่งปี
รางวัลไนน์เอ็นเตอร์เทน อวอร์ดส์ ครั้งที่ 3
เข้าชิง รางวัลเพลงแห่งปี "เพลง รักแท้...ยังไง"
ท็อปอวอร์ด 2009
เข้าชิง รางวัลนักร้องยอดเยี่ยม
Gmember Awards 2009
เข้าชิง รางวัลสุดยอดศิลปินหน้าใหม่มาแรงแห่งปี
ออดิชั่น มิวสิก อวอร์ด 2009
ได้รับรางวัลศิลปินหญิงยอดนิยม
Seventeen Teen Choice Awards 2009
ได้รับรางวัลSeventeen choice rising star
นิตยสาร “CHEEZE”
ได้รับรางวัลนักร้องหญิงสุด CHEEZE
ผลงานพากย์เสียง
เบิร์ดแลนด์ แดนมหัศจรรย์ พากย์เป็น ซอง

 ผลงานละครเวที
ละครเพลงเฉลิมพระเกียรติ ไกลกังวล มิวสิคัล ออนเดอะบีช ร่วมกับ ซี ศิวัฒน์ โชติชัยชรินทร์
แหล่งข้อมูลอื่น

ชีรณัฐ ยูสานนท์ ที่อินสตาแกรม
Namcha ที่ยูทูบ
ชีรณัฐ ยูสานนท์ ที่เฟซบุ๊ก
เฟรยา จายะวาร์ดานะ

| ระเด่น โรโร เฟรยา จายะวาร์ดานะ |
| --- | --- |
เฟรยาในปี ค.ศ. 2023
เกิด: เฟรยานาชิฟา จายะวาร์ดานะ  (2006-02-13) 13 กุมภาพันธ์ ค.ศ. 2006 (19 ปี) ตะเงอรัง, บันเติน, อินโดนีเซีย
ชื่ออื่น: ญี่ปุ่น: フレヤ; ทับศัพท์: Fureya
อาชีพ: นักร้อง นักเต้น นักแสดง ไอดอล เน็ตไอดอล
ปีปฏิบัติงาน: ค.ศ. 2018 – ปัจจุบัน

ราชวงศ์: ราชวงศ์มะตะรัม
 
อาชีพทางดนตรี
แนวเพลง: ป็อป เจป็อป
เครื่องดนตรี: ร้องเพลง
ค่ายเพลง: HITS (อดีตค่าย) dentsuX (อดีตต้นสังกัด) Indonesia Musik Nusantara

สมาชิก: เจเคทีโฟร์ตีเอต (2018–present)
 
เว็บไซต์: http://www.jkt48.com/
ระเด่น โรโร เฟรยานาชิฟา จายะวาร์ดานะ (อินโดนีเซีย: Raden Roro Freyanashifa Jayawardana) (เกิดวันที่ 13 กุมภาพันธ์ ค.ศ. 2006), รู้จักกันในชื่อวงการว่า เฟรยา จายะวาร์ดานะ (อินโดนีเซีย: Freya Jayawardana) และเรียกกันโดยทั่วไปว่า เฟรยา (อินโดนีเซีย: Freya) เป็นนักร้อง นักเต้น และนักแสดงชาวอินโดนีเซีย และเป็นสมาชิกของกลุ่มไอดอล เจเคทีโฟร์ตีเอต รุ่นที่ 7 ซึ่งเปิดตัวในปี ค.ศ. 2018